Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 04

от заседание на Комисия ”Професионална квалификация и 
информационни технологии”,
проведено на 29.03.2023 г.

Днес, 29.03.2023 г. /сряда/, от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА 
ДАНИЕЛА МАРЧЕВА 
СВЕТЛАНА БОШНАКОВА - отсъства
СЕВДАЛИН МАВРОВ  

Тодор Събчев – директор на дирекция „ИТСС“, Мирослава Чирпъкова – началник отдел „ЕИСС“ в дирекция „ИТСС“, Анелия Чомакова – началник отдел „ИО“ в дирекция „ИТСС“ , Георги Бошнаков – главен експерт в отдел „ИО“, дирекция „ИТСС“ и Венцислав Василев – главен експерт – информационни системи в отдел „ИО“, дирекция „ИТСС“.

ПО ДНЕВНИЯ РЕД

1. ОТНОСНО: Писмо от административния ръководител - председател на Районен съд – Раднево относно установени несъответствия на данни на осъждани лица в ЦАИС „Съдебен статус“.
Като взе предвид получения отговор от Министерство на правосъдието на дата 10.03.2023 г., 

Комисия „Професионална квалификация и
информационни технологии”
Р Е Ш И :

1.1. Приема за сведение писмото от административния ръководител - председател на Районен съд – Раднево относно установени несъответствия на данни на осъждани лица в ЦАИС „Съдебен статус“ и получения отговор от Министерство на правосъдието.
1.2. Изпраща предоставеното описание на работния процес по издаване на справки за съдимост (част от получения отговор от Министерство на правосъдието) до всички бюра за съдимост при районните съдилища, за сведение и изпълнение.

2. ОТНОСНО: Писмо от началника на Военномедицинска академия относно разпита на вещи лица чрез видеоконферентна връзка в съдебното производство.

Комисия „Професионална квалификация и
информационни технологии”
Р Е Ш И :

2.1. Да се изпрати отговор до началника на Военномедицинска академия относно наличието на възможности за провеждане на видеоконферентни връзки в съдилищата.

3. ОТНОСНО: Писмо с рег.№ ВСС-5137/13.03.2023 г. от административния ръководител - председател на Софийски градски съд относно възможността за въвеждане на необходима функционалност в Единната информационна система на съдилищата. 

Комисия „Професионална квалификация и
информационни технологии”
Р Е Ш И :

3.1. Приема представения доклад от отдел „ЕИСС“ в дирекция „ИТСС“.
3.2. Изпраща писмото от председателя на Софийски градски съд вх. № ВСС-5137/13.03.2023 г. на работната група, сформирана с решение на Пленума на Висшия съдебен съвет с решение по протокол № 26/22.10.2020 г., т.4.2, за становище и одобряване на заявка за промяна на ЕИСС.
3.3. Изпраща на председателя на Софийски градски съд образец на заявка за промяна на ЕИСС, съгласно одобрената процедура за управление на промени на ЕИСС по договор № ВСС-16783/05.12.2022 г., с указания за попълване в работен вид на заявката в разделите, касаещи обосновка и описание на исканата промяна и очакван резултат от промяната.
3.4. Възлага на Отдел „ЕИСС“ в дирекция „ИТСС“ след получаване на попълнената заявка от СГС да довърши заявката в техническите части и да предостави попълнената заявка на работната група, заедно с писмото по т.2.

4. ОТНОСНО: Искане от административния ръководител – председател на Районен съд - Благоевград за отпускане на средства за закупуване на tempest оборудване - 1 бр. компютърна конфигурация, 1бр. лаптоп и 1 бр. мултифункционално устройство.

Комисия „Професионална квалификация и
информационни технологии”
Р Е Ш И :

4.1. Да се изиска справка от административния ръководител на Районен съд - Благоевград, колко броя дела, класифицирани с гриф за сигурност, съгласно ЗЗКИ, са разгледани годишно за 2021 г. и 2022 г.

5. ОТНОСНО: Писмо от заместник-министъра на електронното управление относно предоставяне на достъп до информационната система за одит на информационните ресурси в системата на правосъдието (ИСОИРСП).
Като взе предвид получената по електронна поща информация от Министерство на правосъдието, че достъпът е предоставен на 17.03.2023 г.,

Комисия „Професионална квалификация и
информационни технологии”
Р Е Ш И :

5.1. Приема за сведение писмото от заместник-министъра на електронното управление относно предоставяне на достъп до информационната система за одит на информационните ресурси в системата на правосъдието (ИСОИРСП).

6. ОТНОСНО: Писмо от главен инспектор Теодора Точкова относно осигуряване достъп на инспектори от Инспектората на Висш съдебен съвет до Единната информационна система на съдилищата (ЕИСС) и Единния портал за електронно правосъдие (ЕПЕП).

Комисия „Професионална квалификация и
информационни технологии”
Р Е Ш И :

6.1. Приема представения доклад от отдел „ЕИСС“ в дирекция „ИТСС“ и проект на писмо във връзка с постъпило писмо от главен инспектор Теодора Точкова относно осигуряване достъп на инспектори от Инспектората на Висш съдебен съвет до Единната информационна система на съдилищата (ЕИСС) и Единния портал за електронно правосъдие (ЕПЕП).
6.2. Изпраща писмо до главния инспектор на Инспектората към Висшия съдебен съвет за възможността, която ще се предостави чрез надградения Единен портал за електронно правосъдие с реализираната функционалност за предоставяне на достъп до дела от инспекторите в ИВСС. 

7. ОТНОСНО: Искане от административния ръководител – председател на Административен съд – Пловдив за осигуряване на средства за извършване на неотложен ремонт по структурно окабеляване и закупуване на мрежово оборудване.

Комисия „Професионална квалификация и
информационни технологии”
Р Е Ш И :

7.1. Искането от административния ръководител – председател на Административен съд – Пловдив за осигуряване на средства за извършване на неотложен ремонт по структурно окабеляване и закупуване на мрежово оборудване на обща стойност 22 164,28 лв. с ДДС е целесъобразно.
7.2. Изпраща решението по т.7.1, ведно с мотивиран доклад на Комисия „Бюджет и финанси“ към Пленума на ВСС, по компетентност.

8. ОТНОСНО: Писмо от председателя на Комисия за регулиране на съобщенията относно валидиране на електронни подписи.

Комисия „Професионална квалификация и
информационни технологии”
Р Е Ш И :

  8.1. Приема за сведение писмото от председателя на Комисията за регулиране на съобщенията относно валидиране на електронни подписи.
 	8.2. Изпраща писмото от председателя на Комисията за регулиране на съобщенията относно валидиране на електронни подписи до административните ръководители на всички съдилищата, за сведение.

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/

ЧЛЕНОВЕ:
			БОЯН НОВАНСКИ:  /п/
ГЕРГАНА МУТАФОВА: /п/
ДАНИЕЛА МАРЧЕВА: /п/
			СЕВДАЛИН МАВРОВ: /п/